Jamol Otaqulov. Jamol Hamroevich Otaqulov (1985-yil 6-dekabrda tugʻilgan) – oʻzbekistonlik sobiq professional futbolchi, himoyachi ampulasida oʻynagan. Futbolchilik faoliyati. Jamol futbolchilik faoliyatini 2006-yilgi mavsum Sariosiyoning „Toʻpalang“ jamoasida boshlagan. 2008-yilgi mavsumda Toshkentning „Quruvchi“ jamoasi tarkibiga oʻtgan. 2010-yilgi mavsumda Gʻuzorning „Shoʻrtan“ jamoasi tarkibiga oʻtgan ammo mavsum davomida ogʻir jarohat olgan, natijada asosiy tarkibdagi oʻrnini yoʻqotgan. 2011-yilgi mavsumda Gʻuzor jamoasini tark etgan va Namanganning „Navbahor“ jamoasiga oʻtgan. 2012-yilgi mavsumda Navbahor jamoasini tark etgan va Samarqandning „Dinamo“ klubi bilan shartnoma imzolagan. 2013—2018-yillarda „Shoʻrtan“ jamoasi tarkibida oʻynagan.